Πρόταση κανονισμού του Συμβουλίου για τον καθορισμό, για την περίοδο εμπορίας 1995/96, των τιμών βάσης και τιμών αγοράς που εφαρμόζονται στον τομέα των οπωροκηπευτικών (COM(95)0034 - C4- 0072/95 - 95/0048(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 61)

Πρώτη αιτιολογική σκέψη

>Αρχικό κείμενο>

ότι, σύμφωνα με το άρθρο 16, παράγραφος 1 του κανονισμού (ΕΟΚ) αριθ. 1035/72, πρέπει να καθορισθεί, για κάθε ένα από τα προϊόντα που απαριθμούνται στο Παράρτημα ΙΙ του εν λόγω κανονισμού και για κάθε περίοδο εμπορίας, μία τιμή βάσεως και μία τιμή αγοράς[semigr ] ότι οι περίοδοι εμπορίας των εν λόγω προϊόντων, σύμφωνα με το άρθρο 1, παράγραφος 3 του προαναφερθέντος κανονισμού εκτείνονται για:

>Κείμενο μετά την ψηφοφορία στο ΕΚ>

ότι, σύμφωνα με το άρθρο 16, παράγραφος 1 του κανονισμού (ΕΟΚ) αριθ. 1035/72, πρέπει να καθορισθεί, για κάθε ένα από τα προϊόντα που απαριθμούνται στο Παράρτημα ΙΙ του εν λόγω κανονισμού και για κάθε περίοδο εμπορίας, μία τιμή βάσεως και μία τιμή αγοράς[semigr ] ότι οι περίοδοι εμπορίας των εν λόγω προϊόντων, σύμφωνα με το άρθρο 1, παράγραφος 3 του προαναφερθέντος κανονισμού και με στόχο να ληφθούν υπόψη οι συνθήκες παραγωγής σε όλες τις χώρες της Ευρωπαϊκής Ένωσης, εκτείνονται για:

>Αρχικό κείμενο>

- τις τομάτες και τις μελιτζάνες, από την 1η Ιανουαρίου έως τις 31 Δεκεμβρίου,

- τα βερύκοκα, από την 1η Μαΐου έως τις 31 Αυγούστου,

- τα ροδάκινα και τα νεκταρίνια (περιλαμβανομένων των brugnons) από την 1η Μαΐου έως τις 31 Οκτωβρίου,

- τα κουνουπίδια και τα επιτραπέζια σταφύλια, από την 1η Μαΐου έως τις 30 Απριλίου,

- τα λεμόνια και τα αχλάδια, από την 1η Ιουνίου έως τις 31 Μαΐου,

- τα μήλα, από την 1η Ιουλίου έως τις 30 Ιουνίου

- τα μανταρίνια, τα satsumas και τις κλημεντίνες από την 1η Οκτωβρίου έως τις 15 Μαΐου,

- τα πορτοκάλια, από την 1η Οκτωβρίου έως τις 15 Ιουλίου[semigr ]

>Κείμενο μετά την ψηφοφορία στο ΕΚ>

- τις τομάτες και τις μελιτζάνες, από την 1η Ιανουαρίου έως τις 31 Δεκεμβρίου,

- τα βερύκοκα, από την 1η Μαΐου έως τις 31 Αυγούστου,

- τα ροδάκινα και τα νεκταρίνια (περιλαμβανομένων των brugnons) από την 1η Μαΐου έως τις 31 Οκτωβρίου,

- τα κουνουπίδια και τα επιτραπέζια σταφύλια, από την 1η Μαΐου έως τις 30 Απριλίου,

- τα λεμόνια και τα αχλάδια, από την 1η Ιουνίου έως τις 31 Μαΐου,

- τα μήλα, από την 1η Ιουλίου έως τις 30 Ιουνίου

- τα μανταρίνια, τα satsumas και τις κλημεντίνες από την 1η Οκτωβρίου έως τις 15 Μαΐου,

- τα πορτοκάλια, από την 1η Οκτωβρίου έως τις 31 Ιουλίου[semigr ]

(Τροπολογία 62)

Αιτιολογική σκέψη 1α (νέα)

>Κείμενο μετά την ψηφοφορία στο ΕΚ>

ότι, λόγω του προσανατολισμού της Ευρωπαϊκής Ένωσης προς μια αναδιάρθρωση των οπωρώνων με σημαντικές εκριζώσεις και, παράλληλα, του ανοίγματος των συνόρων προς τις παραγωγές τρίτων χωρών, είναι σκόπιμο να υιοθετηθεί μια συνεπής στάση, δηλαδή θα πρέπει η αναδιάρθρωση να συνοδεύεται από ειδικά μέτρα που θα καταστήσουν δυνατή την αυστηρή τήρηση της κοινοτικής προτίμησης[semigr ]

(Τροπολογία 63)

Αιτιολογική σκέψη 4α (νέα)

>Κείμενο μετά την ψηφοφορία στο ΕΚ>

εκτιμώντας ότι οι τιμές βάσης και οι τιμές αγοράς των οπωροκηπευτικών έχουν μείνει αμετάβλητες κατά τη διάρκεια των τελευταίων ετών[semigr ] ότι οι μηχανισμοί προστασίας της αγοράς έχουν εξασθενήσει αισθητά λόγω της υπογραφής διεθνών συμφωνιών και προτιμησιακών συμφωνιών[semigr ]

(Τροπολογία 65)

Άρθρο 1α (νέο)

>Κείμενο μετά την ψηφοφορία στο ΕΚ>

Άρθρο 1α

>Κείμενο μετά την ψηφοφορία στο ΕΚ>

Τα χρονοδιαγράμματα για την έναρξη των περιόδων παρέμβασης και για την εφαρμογή των τιμών αναφοράς τροποποιούνται ώστε να προσαρμοσθούν στις συνθήκες παραγωγής των χωρών της Ευρωπαϊκής Ένωσης.

(Τροπολογία 66)

Άρθρο 1β (νέο)

>Κείμενο μετά την ψηφοφορία στο ΕΚ>

Άρθρο 1β

>Κείμενο μετά την ψηφοφορία στο ΕΚ>

Η Επιτροπή υποβάλλει νομοθετικές προτάσεις που λαμβάνουν υπόψη τις κατευθυντήριες γραμμές που χάραξε το ΕΚ στο ψήφισμά του της 17ης Φεβρουαρίου 1995 για την ανακοίνωση της επιτροπής προς το Συμβούλιο και το Ευρωπαϊκό Κοινοβούλιο σχετικά με την εξέλιξη και το μέλλον της κοινοτικής πολιτικής στον τομέα των οπωροκηπευτικών(1), και συγκεκριμένα τα ακόλουθα στοιχεία:

- ειδικά μέτρα που τηρούν την κοινοτική προτίμηση για τα περιφερειακά προϊόντα, μεταξύ άλλων σκόρδο, σπαράγγια και ξηροί καρποί, τα οποία δεν επωφελούνται από τους μηχανισμούς προστασίας στα σύνορα και από τους εσωτερικούς μηχανισμούς στήριξης και τα οποία υφίστανται σε ισχυρή πίεση λόγω των εισαγωγών σε χαμηλές τιμές από τρίτες χώρες[semigr ]

- το σύστημα ελάχιστης τιμής στην εισαγωγή για τα νωπά ή μεταποιημένα κεράσια θα αναθεωρηθεί στο πλαίσιο των διαπραγματεύσεων με τις χώρες της Κεντρικής και Ανατολικής Ευρώπης, προκειμένου να βελτιωθεί ο έλεγχος των τιμών των προϊόντων που εισάγονται στην εσωτερική αγορά, να εξασφαλιστεί η τήρηση της ελάχιστης τιμής και να εμποδιστεί το κοινωνικό ντάμπιγκ[semigr ]

- μέτρα εκρίζωσης για τα ροδάκινα και τα νεκταρίνια παρόμοια με αυτά που έχουν εγκριθεί για τα μήλα[semigr ]

- το σύστημα ταξινόμησης θα τροποποιηθεί για να επιτρέπεται ο υπολογισμός ανάλογα με το βάρος όπως ισχύει για τη διάμετρο[semigr ]

- τα φρούτα που έχουν υποστεί ζημίες από το χαλάζι πρέπει να γίνονται δεκτά στην παρέμβαση (απόσυρση από την αγορά)[semigr ]

- πρέπει να θεσπιστούν οι απαιτούμενοι μηχανισμοί προκειμένου να εξασφαλισθεί ότι ο παραγωγός θα λαμβάνει εξ ολοκλήρου την ελάχιστη τιμή[semigr ]

- η καταβολή ενός σημαντικού μέρους της ενίσχυσης για τη μεταποίηση των εσπεριδοειδών πρέπει να μεταφερθεί στον παραγωγό[semigr ]

- η καταβολή της ενίσχυσης στις οργανώσεις παραγωγών πρέπει να πραγματοποιείται το αργότερο 60 ημέρες μετά την παράδοση του προϊόντος στη βιομηχανία[semigr ]

________________

(1) ΕΕ C 56 της 06.03.1995, σ. 184

(Τροπολογία 67)

Άρθρο 1γ (νέο)

>Κείμενο μετά την ψηφοφορία στο ΕΚ>

Άρθρο 1γ

>Κείμενο μετά την ψηφοφορία στο ΕΚ>

Οι κατανεμόμενες ποσότητες της βιομηχανικής τομάτας καλύπτουν τουλάχιστον το 80% της εγκαταστημένης κατά το 1995 παραγωγικής ικανότητας των βιομηχανιών των κρατών μελών.

(Τροπολογία 64)

ΠΑΡΑΡΤΗΜΑ

>Αρχικό κείμενο>

ΤΟΜΑΤΕΣ

Για την περίοδο από 11ης Ιουνίου έως 30 Νοεμβρίου 1995.

>Κείμενο μετά την ψηφοφορία στο ΕΚ>

ΤΟΜΑΤΕΣ

Για την περίοδο από 1ης Ιανουαρίου έως 31 Δεκεμβρίου 1995.

>Αρχικό κείμενο>

ΜΕΛΙΤΖΑΝΕΣ

Για την περίοδο από 1ης Ιουλίου έως 31 Οκτωβρίου 1995.

>Κείμενο μετά την ψηφοφορία στο ΕΚ>

ΜΕΛΙΤΖΑΝΕΣ

Για την περίοδο από 1ης Ιανουαρίου έως 31 Δεκεμβρίου 1995.

>Αρχικό κείμενο>

ΡΟΔΑΚΙΝΑ

Για την περίοδο από 1ης Ιουνίου έως 30 Σεπτεμβρίου 1995.

>Κείμενο μετά την ψηφοφορία στο ΕΚ>

ΡΟΔΑΚΙΝΑ

Για την περίοδο από 1ης Μαϊου έως 31 Οκτωβρίου 1995.

>Αρχικό κείμενο>

ΝΕΚΤΑΡΙΝΙΑ

Για την περίοδο από 1ης Ιουνίου έως 31 Αυγούστου 1995.

>Κείμενο μετά την ψηφοφορία στο ΕΚ>

ΝΕΚΤΑΡΙΝΙΑ

Για την περίοδο από 1ης Μαΐου έως 15 Οκτωβρίου 1995.

>Αρχικό κείμενο>

ΒΕΡΥΚΟΚΑ

Για την περίοδο από 1ης Ιουνίου έως 31 Ιουλίου 1995.

>Κείμενο μετά την ψηφοφορία στο ΕΚ>

ΒΕΡΥΚΟΚΑ

Για την περίοδο από 15ς Μαΐου έως 31 Αυγούστου 1995.

>Αρχικό κείμενο>

ΕΠΙΤΡΑΠΕΖΙΑ ΣΤΑΦΥΛΙΑ

Για την περίοδο από 1ης Αυγούστου έως 20 Νοεμβρίου 1995.

>Κείμενο μετά την ψηφοφορία στο ΕΚ>

ΕΠΙΤΡΑΠΕΖΙΑ ΣΤΑΦΥΛΙΑ

Για την περίοδο από 1ης Ιουλίου έως 20 Νοεμβρίου 1995.

>Αρχικό κείμενο>

SATSUMAS

Για την περίοδο από 16ης Οκτωβρίου 1995 έως 15 Ιανουαρίου 1996.

>Κείμενο μετά την ψηφοφορία στο ΕΚ>

SATSUMAS

Για την περίοδο από 1ης Οκτωβρίου 1995 έως 15 Φεβρουαρίου 1996.

>Αρχικό κείμενο>

ΚΛΗΜΕΝΤΙΝΕΣ

Για την περίοδο από 1ης Δεκεμβρίου 1995 έως 15 Φεβρουαρίου 1996.

>Κείμενο μετά την ψηφοφορία στο ΕΚ>

ΚΛΗΜΕΝΤΙΝΕΣ

Για την περίοδο από 15ης Οκτωβρίου 1995 έως 31 Μαρτίου 1996.

>Αρχικό κείμενο>

ΓΛΥΚΑ ΠΟΡΤΟΚΑΛΙΑ

Για την περίοδο από 1ης Δεκεμβρίου 1995 έως 31 Μαΐου 1996.

>Κείμενο μετά την ψηφοφορία στο ΕΚ>

ΓΛΥΚΑ ΠΟΡΤΟΚΑΛΙΑ

Για την περίοδο από 25ης Οκτωβρίου 1995 έως 31 Ιουλίου 1996.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για τον καθορισμό, για την περίοδο εμπορίας 1995/96 των τιμών βάσης και τιμών αγοράς που εφαρμόζονται στον τομέα των οπωροκηπευτικών (COM(95)0034 - C4-0072/95 - 95/0048(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (CΟΜ(95)0034 - 95/0048(CNS)) ((ΕΕ C 99 της 21.04.1995, σ. 29)),

- έχοντας κληθεί από το Συμβούλιο να γνωμοδοτήσει (C4-0072/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου και τις γνωμοδοτήσεις της Επιτροπής Προϋπολογισμών, της Επιτροπής Εξωτερικών Οικονομικών Σχέσεων, της Επιτροπής Περιβάλλοντος, Δημόσιας Υγείας και Προστασίας των Καταναλωτών και της Επιτροπής Ανάπτυξης και Συνεργασίας (Α4- 0100/95),

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής[semigr ]

2. καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά[semigr ]

3. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

4. αναθέτει στον Προέδρό του να διαβιβάσει την παρούσα γνωμοδότηση στο Συμβούλιο και την Επιτροπή.